Britannia Hotel

Britannia Hotel er eit hotell i  i Trondheim. Hotellet opna i 1870 og blir sett på som eit av dei beste hotella i Trondheim. Det opna igjen 1. april 2019 etter å ha vore stengt for ei omfattande oppussing frå sommaren 2016.

 Bakgrunn 
miniatyr|Palmehaven, Hotel Britannia, mellom 1920 og 1930
miniatyr|Baren i Britannia etter oppussinga frå 2016 til 2019.
Hotellet opna i 1870. Dagens hovudbygning blei teikna av arkitekt  og stod ferdig i 1897. Britannia er eit  og har 257 rom og suitar. Hotellet rommar også den kjende restauranten Palmehaven, ein speglsal, salongar, kurs- og konferansefasilitetar i tillegg til fire restaurantar og to barar.

Blant kjende personer som har budd på hotellet, er keisar Vilhelm II av Tyskland, dronning Elizabeth, kong Chulalongkorn av Thailand, kong Oscar II, kong Haakon VII, kong Olav V, kong Harald V, dronning Sonja, Fridtjof Nansen,  og Beyoncé, Justin Bieber og kona .

Britannia samarbeidde frå 2013 med ; tidlegare var hotellet i ein periode tilknytt Rica Hotels. Britannia Hotel blei kjøpt av Odd Reitan i 2015.

 Oppussing 
I juli 2016 blei hotellet stengt for ei større oppussing. Delar av bygget var i svært dårleg stand. Blant anna var delar av berebjelkane så svekka at dei kunne falla ned innan 10–15 år. Renovasjonen av hotellet tok nær tre år, og anslått kostnad er 1,2 milliardar kroner. Opning etter oppussing var 1. april 2019. Hotellet er medlem av kjeda The Leading Hotels of the World. Kjeda består av over 400 hotell i 80 land. Berre Hotel Continental er ellers medlem i Noreg.

Palmehaven
Palmehaven er ein av dei mest kjende restaurantane i Trondheim og stod ferdig i mai 1918. Han har ein kapasitet på 450 personar i bankett. Han er bygd med ei kvelving som ein stjernehimmel, og inneheld ein maurisk hage. Ved renoveringa er Palmehaven i hovudsak bevart som han var, men det er ikkje lenger glastak. Derimot er det ein himling med «liksomstjerner».

Britannia Spa
Under den store oppussinga av Britannia Hotel blei det også bygd eit nytt spa på hotellet som har fått namnet Britannia Spa. Spa-avdelinga inneheld eit innandørs badebasseng, boblebad, fleire badstover og behandlingsrom. Sidan opninga i 2019 har Britannia Spa fått veldig gode tilbakemeldingar og dei har blitt kåra til det beste spahotellet i Noreg av fleire nettaviser og reisemagasin.

 Kjelder 

Denne artikkelen bygger på «Britannia Hotel» frå , den 28. februar 2025.

Bakgrunnsstoff

Kategori:Hotell i Trøndelag
Kategori:Thon Hotels
Kategori:Midtbyen i Trondheim
Kategori:Skipingar i 1870
Kategori:Byggverk ferdigstilt i 1870-åra